钦定古今图书集成/明伦汇编/皇极典/第270卷 > 刘勰新论 > 法术
## 钦定古今图书集成/明伦汇编/皇极典/第270卷 > 刘勰新论 > 法术

法。术者，人主之所执，为治之枢也。术藏于内，随务应
变；法设于外，适时御人。建国君人者，虽能善政，未有
弃法而成治也。故神农不施刑罚而人善为政者，不
可废法而治人。“舜执干戚而服有苗，征伐者不可释
甲而制寇。”立法者譬如善御，察马之力，揣途之数，齐
其衔辔，以从其势，故能登坂赴险，无覆轶之败；乘危
“涉远，无越轨之患。君犹御也，法犹辔也，人犹马也，马
犹轨也，理犹执辔也。执辔者，欲马之遵轨也，明法者，
欲人之循治也。辔不均齐，马失轨也；法不适时，人乖
理也。”是以明主务循其法，因时制宜。苟利于人，不必
法古；必害于事，不可循旧。夏商之衰，不变法而亡；三
代之兴，不相袭而王。尧、舜异道而德“盖天下，汤武殊
治而名施后代。由此观之，法宜变动，非一代也。今法
者则溺于古律，儒者则拘于旧礼，而不识情移法宜
变改也。此可与守法而施教，不可与论法而立教。”故
智者作法，愚者制焉；贤者更礼，不肖者拘焉。拘礼之
人，不足以言事；制法之士，不足以论理。若握一世之
法，以传百世之人，犹以一衣拟寒暑，一药治痤瘕也。
若载一时之礼，以训无穷之俗，是刻舟而求剑，守株
而待兔。故制法者，为理之所由，而非所以为治也。礼
者，成化之所宗，而非所以成化也。成化之宗，在于随
时；为治之本，在于因世。未有不因世而欲治，不随时
而成化。以斯治政，未为衷也。